text: Ballade om ambulancekørslen i Syd- og Sønderjylland
  21 april 2015 kl. 15.29
  Til efteråret overtager det hollandske firma BIOS ambulancekørslen fra Falck i Syd- og Sønderjylland. Udbredt skepsis mod BIOS især fra reddernes side får nu BIOS til indkalde til tre stormøder i de kommende dage.
  Knap havde Region Syddanmark underskrevet aftalen med BIOS, før Falck-redderne i Syd- og Sønderjylland såede tvivl om BIOS' evner til at drive ambulance-drift.
  Samtidig blev Falck beskyldt for at chikanere BIOS ved ikke at ville leje sine ambulance-stationer ud til selskabet og åbent stille spørgsmål ved, om hollænderne overhovedet kunne varetage ambulancedriften.
  I sidste uge kom det frem, at BIOS er meget langt fra at have ansat de nødvendige 550 reddere.
  Alligevel afviser regionsformand formand Carl Holst enhver tanke om at fortryde (varighed 26 sek.):
  
  